stanford-oval/wikipedia huggingface dataset:
Arkanoid
Arkanoid-kloonit

Arkanoidia on sanottu huomattavasti kehittyneemmäksi kuin Atarin Breakout. Pelissä on innovaatioita, jotka tekivät siitä huomattavasti laadukkaamman. Peliä matkittiin useilla aikakauden alustoilla, joka lisäsi sen suosiota kodeissa.
Vuonna 1987 lähes kaikille sen ajan merkittäville tietokoneille ilmestyessään Arkanoid aiheutti valtavan kloonien vyöryn heti samasta vuodesta alkaen. Useat kloonit olivat hyvin hätäisesti tehtyjä. Commodore 64:llä suosittu Arkanoid-henkinen peli oli Andy Greenin ja Rob Toonen toteuttama Krakout (1987). Samoin kenttäeditorilla varustettu C64:n Traz (1988) sai jonkinlaista suosiota. DOSilla huomiota keräsi VGA-grafiikallaan ilmainen Bananoid (1989). Amigalla Amegas (1987) on historiallisesti sikäli merkittävä, että sen alkumusiikki on ensimmäinen missään ohjelmassa käytetty tracker-ohjelmalla tehty MOD-musiikki. 16-bittisten koneiden Krypton Egg (1989) noteerattiin myös positiivisesti pelilehdissä.
Addicta Ball (1988, Amiga, C64, Atari ST, ZX Spectrum)
Act out (1987, Amiga)
Alleyway (1989, GameBoy)
Amegas (1987, Amiga)
Ball-Blasta (1988, C64)
Ball Raider (1987, Amiga)
Ball Raider II (1988, Amiga)
Bananoid (1989, DOS, freeware)
Batty (1987, C64)
Block Buster (1987, Amiga)
Bouncer (1987, Amiga)
Crack (1988, Amiga)
Crasher (1991, C64)
Crillion (1988, C64)
Crystal Hammer (1988, Amiga)
Hallax (1988, C64)
Impact (1987, Amiga, C64, Atari ST, ZX Spectrum)
Mega Ball (1995, Amiga)
Meganoid (1988, Amiga)
Krakout (1987, C64)
Krypton Egg (1989, Amiga, Atari ST, IBM PC)
Plexnoid (1992, C64)
Pulsoid (1987, C64)
Ricochet (1988, C64)
Snoball in Hell (1989, C64)
Titan (1989, C64)
Traz (1988, C64)
Virus: The Breakout Error (1988, C64)
Arkanoidin inspiroimia pelejä

Seuraavat pelit eivät ole varsinaisia Arkanoid-klooneja, mutta useimmat niistä on julkaistu kloonien vyöryn aikoihin ja ne ovat selvästi saaneet inspiraationsa Arkanoidin ja Breakoutin peli-ideasta. Esimerkiksi Light Corridor (1990) on jonkinlainen kolmiulotteinen versio Arkanoidista.
Bank Buster (1988, Amiga, Atari ST)
Botics (1990, Amiga, Atari ST)
Bunny Bricks (1992, Amiga, Atari ST)
Escape from Tharkan (1990, Amiga)
Hot Shot (1989, Amiga, C64, Atari ST, ZX Spectrum)
Jinx (1988, Amiga, C64, Atari ST)
Light Corridor (1990, Amiga, Atari ST)
Lords of War (1989, Amiga)
WinBrick (2000, Windows)
Shatter (2010, macOS, Linux, Windows)
Aiheesta muualla

Wikimedia Commonsissa on kuvia tai muita tiedostoja aiheesta .
Arkanoid MobyGamesissa (englanniksi)
Arkanoid Arcade History -sivustolla (englanniksi)
Arkanoid Hall of Light -sivustolla (englanniksi)
Kuvakaappaus pelistä.
Birgit Peter

| Mitalit> Naisten soutu. Olympialaiset .Maa:   Itä-Saksa | Mitalit> Naisten soutu. Olympialaiset .Maa:   Itä-Saksa | Mitalit> Naisten soutu. Olympialaiset .Maa:   Itä-Saksa | Naisten soutu> .Maa:   Itä-Saksa |
| --- | --- | --- | --- |
|  Kultaa | Soul 1988 | pariairokaksikko |  |
Maa:   Saksa
|  Kultaa | Barcelona 1992 | pariaironelonen |  |
| MM-kilpailut  | MM-kilpailut  | MM-kilpailut  |  |
Maa:   Itä-Saksa
|  Kultaa | Hazewinkel 1985 | pariaironelonen |  |
|  Kultaa | Nottingham 1986 | pariaironelonen |  |
|  Kultaa | Kööpenhamina 1987 | pariaironelonen |  |
|  Kultaa | Tasmania 1990 | yksikkö |  |
|  Hopeaa | Bled 1989 | yksikkö |  |
Birgit Peter (s. 27. tammikuuta 1964 Potsdam, Saksan demokraattinen tasavalta) on saksalainen kilpasoutaja. Hän voitti kaksi olympiakultaa ja neljä maailmanmestaruutta.
Nuorten maailmanmestaruuskilpailuissa Saksan demokraattista tasavaltaa edustanut Peter sijoittui pariairokaksikossa hopealle vuonna 1981 ja voitti perämiehellisessä pariaironelosessa kultaa vuonna 1982. Aikuisten MM-kilpailuissa hän voitti kolme peräkkäistä kultamitalia pariaironelosessa: Hazewinkelissa 1985, Nottinghamissa 1986 ja Kööpenhaminassa 1987. Soulin olympialaisissa 1988 hän kilpaili pariairokaksikossa Martina Schröterin kanssa ja voitti kultaa 3,88 sekunnin erolla Romanian venekuntaan. Kolmena seuraavana kautena Peter kilpaili yksikössä, jossa hän saavutti MM-hopeaa Bledissa 1989 ja voitti kultaa Tasmaniassa 1990. Barcelonan olympialaisissa 1992 hän voitti yhdistyneen Saksan edustajana pariaironelosessa olympiakultaa Kerstin Müllerin, Sybille Schmidtin ja Kristina Mundtin kanssa; he voittivat loppukilpailussa hopealle sijoittuneen Romanian venekunnan 4,16 sekunnilla.
Benjamin (beachfutispelaaja)

| Mitalit | Mitalit | Mitalit |  |
| --- | --- | --- | --- |
|  Benjamin vuonna 2008  |  Benjamin vuonna 2008  |  Benjamin vuonna 2008  |  |
Maa:  Brasilia
Miesten beachfutis
| MM-kilpailut  | MM-kilpailut  | MM-kilpailut  |  |
|  Kultaa | Rio de Janeiro 1999 |  |  |
|  Kultaa | Rio de Janeiro 2000 |  |  |
|  Kultaa | São Paulo 2002 |  |  |
|  Kultaa | Rio de Janeiro 2003 |  |  |
|  Kultaa | Rio de Janeiro 2004 |  |  |
|  Kultaa | Rio de Janeiro 2006 |  |  |
|  Kultaa | Rio de Janeiro 2007 |  |  |
|  Kultaa | Marseille 2008 |  |  |
|  Kultaa | Dubai 2009 |  |  |
|  Hopeaa | Ravenna 2011 |  |  |
|  Pronssia | Rio de Janeiro 2005 |  |  |
Benjamin Pereira da Silva (tunnetaan paremmin nimellä Benjamin; s. 29. toukokuuta 1969 Rio de Janeiro) on brasilialainen beachfutispelaaja. Benjamin on voittanut Brasilian beachfutismaajoukkueen paidassa yhdeksän MM-kultaa sekä yhden MM-hopean ja yhden MM-pronssin. Vuoden 2006 kisoissa hänet valittiin sekä kisojen toiseksi parhaaksi pelaajaksi ja toiseksi parhaaksi maalintekijäksi eli hänet palkittiin sekä Silver Ballilla että Silver Shoella. Silver Ballin Benjamin saavutti myös vuoden 2008 kisoista ja Bronze Ballin eli turnauksen kolmanneksi parhaimman pelaajan palkinnon vielä vuoden 2009 kisoista. Benjamin on pelannut kuusissa MM-kilpailuissa, joista jokaisesta hän on saavuttanut mitalin. 26 MM-ottelussa Benjamin on tehnyt 35 maalia. Hän on voittanut myös Etelä-Amerikan mestaruuden viidesti. Benjamin on pelannut huipputasolla vielä pitkälti yli nelikymppisenä.
Käännös suomeksi
Atheist

| Atheist |
| --- | --- |
 Atheist vuonna 2006.
Tiedot
Toiminnassa:  1984-1992, 1993-1994, 2006–
Tyylilaji:  tekninen death metal, progressiivinen metalli, fuusiojazz, thrash metal
Kotipaikka:  Florida, Yhdysvallat
Laulukieli:  englanti
Jäsenet:  Kelly Shaefer, laulu   Chris Martin, kitara   Jason Holloway, kitara   Tony Choy, basso   Steve Flynn, rummut  
Levy-yhtiö:  Season of Mist  
Infobox OKNimi-testi OK: 
Atheist on vuonna 1984 perustettu floridalainen death metal -yhtye. Yhtyeen debyyttialbumia Piece of Time pidetään teknisen death metallin aloittajana. Bändi tunnetaan sen virtuoosimaisista soittajista sekä jazz-vaikutteista metallimusiikissa.
Jäsenet > Nykyinen kokoonpano

Kelly Shaefer – laulu, kitara (1988–1994, 2006–)
Steve Flynn – rummut (1984–1991, 2006–2010, 2011–)
Tony Choy – basso (1991, 1993–1994, 2006–2010, 2012–)
Chris Martin – kitara (2012–)
Jason Holloway - kitara (2011–)
Jäsenet > Entiset jäsenet

Roger Patterson – basso (1985–1991)
Rand Burkey - kitara (1984–1992, 1993–1994)
Steve Freid - laulu (1984-1988)
Mike Callahan - kitara (1991)
Frank Emmi – kitara (1993)
Josh Greenbaum – rummut (1993)
Kyle Sokol - basso (2001)
Chris Baker - kitara (2006-2012)
Jonathan Thompson - kitara, basso (2009–2011)
Travis Morgan - basso (2011)
Diskografia > Studioalbumit

Piece of Time (1990)
Unquestionable Presence (1991)
Elements (1993)
Jupiter (2010)
Diskografia > Livealbumit

Unquestionable Presence: Live at Wacken (2009)
Aiheesta muualla

Atheist Encyclopaedia Metallumissa (englanniksi)
Bernardo Corradi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 30. maaliskuuta 1976 (ikä 48)
Syntymäpaikka:  Siena, Italia
Pelipaikka: hyökkääjä
Pituus: 189 cm
Junioriseurat
1991–1993:  Rosia
1993–1994:  Siena
Seurat
| Vuodet | Seura | O | (M) |
| 1994–1996 |  Poggibonsi | 47 | (10) |
| 1996–1997 |  Ponsacco | 31 | (6) |
| 1997–2000 |  Cagliari | 22 | (0) |
| 1997–1998 | →  Montevarchi (laina) | 26 | (5) |
| 1998–1999 | →  Fidelis Andria (laina) | 31 | (8) |
| 2000–2002 |  Chievo | 68 | (22) |
| 2002 |  Inter | 0 | (0) |
| 2002–2004 |  Lazio | 64 | (20) |
| 2004–2006 |  Valencia | 21 | (3) |
| 2005–2006 | →  Parma (laina) | 36 | (10) |
| 2006–2008 |  Manchester City | 25 | (3) |
| 2007–2008 | →  Parma (laina) | 27 | (5) |
| 2008–2009 |  Reggina | 30 | (10) |
| 2009–2011 |  Udinese | 37 | (1) |
| 2012 |  Montreal Impact | 11 | (4) |
| Yhteensä | Yhteensä | 476 | (107) |
Maajoukkue
| 2003–2004 |  Italia | 13 | (2) |
 Seurajoukkueuran tilastot kattavat vain kansalliset sarjat.
Bernardo Corradi (s. 30. maaliskuuta 1976 Siena, Italia) on italialainen uransa lopettanut jalkapalloilija. 189 senttimetriä pitkän Corradin pelipaikka oli hyökkääjä.
Corradi pelasi urallaan Italiassa, Espanjassa, Englannissa ja Kanadassa. Italian pääsarjassa Serie A:ssa hän pelasi 246 ottelua ja teki 56 maalia edustaen Cagliaria, Chievoa, Laziota, Parmaa, Regginaa ja Udinesea. Corradi voitti Italian cupin kaudella 2003–2004 pelatessaan Laziossa. Italian toiseksi korkeimmalla sarjatasolla Serie B:ssä hän pelasi 69 ottelua ja teki 20 maalia edustaen Cagliaria, Fidelis Andriaa ja Chievoa.
Espanjassa Corradi pelasi kauden 2004–2005, jolloin hän edusti Valencia 21:ssa Primera Divisiónin ottelussa ja teki kolme maalia. Englannissa Corradi edusti Manchester Cityä kaudella 2006–2007 pelaten 25 Valioliigan ottelua, joissa hän teki kolme maalia. Corradi päätti uransa kanadalaisessa Montreal Impactissa, jossa hän pelasi kauden 2012.
Italian maajoukkueessa Corradi pelasi 13 A-maaottelua vuosina 2003–2004. Maaleja hän teki näissä otteluissa kaksi. Corradi kuului Italian joukkueeseen EM-kilpailuissa 2004 pelaten turnauksessa yhden ottelun.
Tilastot

Ottelut ja maalit sarjoittain.
Serie A: 246 (56)
Serie B: 69 (20)
Serie C1: 26 (5)
Serie C2: 47 (7)
Serie D: 31 (9)
Primera División: 21 (3)
Englannin Valioliiga: 25 (3)
Major League Soccer: 11 (4)
Yht. 476 (107)
Benjamin (Jaakobin poika)

Maalaus Benjaminista noin vuodelta 1590
Benjamin (hepr. ‏בִּנְיָמִין‎, Binjamin) oli Ensimmäisen Mooseksen kirjan mukaan Jaakobin ja Raakelin nuorin poika ja Joosefin veli. Raakel kuolee Benjaminin synnytettyään. Raamatun mukaan Benjaminin poikia olivat Bela, Beker, Asbel, Gera, Naaman, Ehi, Ros, Muppim, Huppim ja Ard. Hänestä tuli Benjaminin heimon perustaja.
Belgian cup

Belgian cup (ransk. Coupe de Belgique; holl. Beker van België) on kaudesta 1911–1912 alkaen järjestetty Belgian tärkein turnausmuotoinen jalkapallokilpailu. Sen järjestää Belgian jalkapalloliitto ja vuodesta 2008 lähtien turnaus on kulkenut nimellä Cofidis Cup, pääsponsorinsa Cofidisin nimen mukaan. Turnaus pelataan pudotuspelisysteemillä siten, että hävinnyt joukkue putoaa pois ja voittaja jatkaa seuraavalle kierrokselle. Cupin menestynein joukkue on Club Brugge KV kymmenellä mestaruudellaan. Cupin voittaja pääsee seuraavan kauden UEFA Europa Leagueen.
Pelisysteemi

Ensimmäinen vaihe muodostuu viidestä ottelupäivästä, joiden ottelut pelataan yksiosaisena. Cupin 1. kierrokselle osallistuvat niin sanotut provinssiliigojen seurat (175 kpl), jotka pelaavat alemmalla sarjatasolla. Toinen kierros pelataan 88 ensimmäiseltä kierrokselta jatkoon päässeen joukkueen välillä. 3. divisioonan joukkueet (32 seuraa) tulevat cupiin mukaan 3. kierroksella. 18 toisen divisioonan joukkuetta osallistuvat cupin 4. kierrokselle yhdessä 38 kolmannelta kierrokselta jatkoon päässeen joukkueen kanssa. Voittaneet 28 joukkuetta pelaavat vielä yhden kierroksen.
Cupin toisessa vaiheessa pelaavat 14 ensimmäisestä vaiheesta selvinnyttä joukkuetta ja 18 liigajoukkuetta. Puolivälierät ja välierät pelataan kaksiosaisina ja muut kierrokset yksiosaisina.
Aiheesta muualla

Belgium – List of Cup Finals RSSSF. (englanniksi)
Antasidit

Antasiditabletteja
Samarin on suosittu Suomessa myytävä antasidi.
Antasidit ovat lääkkeitä, jotka neutraloivat mahan liikahappoisuutta. Antasidit ovat niukkaliukoisia emäksisiä suoloja kuten alumiinihydroksidia (Al(OH)3), magnesiumhydroksidia (Mg(OH)2), magnesiumkarbonaattia (MgCO3) ja alumiinifosfaattia (AlPO4). Antasidien täytyy olla niukkaliukoisia, jotteivät ne liukenisi jo vähäisessä happamuudessa kuten suussa tai ruokatorvessa. Lisäksi antasidien pH:n täytyy olla lähellä neutraalia, jotteivat ne vahingoittaisi lääkettä syödessä suun, nielun tai ruokatorven limakalvoja.
Anatomis-terapeuttis-kemiallisessa lääkeluokituksessa antasidien ryhmän koodi on  A02A.
Toiminta

Ihmisen vatsaontelon seinät erittävät suolahappoa (HCl). Sen tarkoituksena on hillitä haitallisten bakteerien kasvua ja helpottaa ruuansulatusta hydrolysoimalla proteiineja aminohapoiksi.  Antasidit reagoivat vatsalaukussa ylimääräisten happojen kanssa ja pyrkivät muuttamaan vatsan pH-arvoja halutulle tasolle. Sitä voidaan siis käyttää lääkkeenä liiallisiin vatsahappoihin.
Suomessa myytävät antasidit

Suomessa myytävät lääkevalmisteet sisältävät seuraavia antasideja tai niiden yhdistelmiä:
kalsiumkarbonaatti, natriumvetykarbonaatti
magnesiumhydroksidi eli magnesiamaito, alumiinihydroksidi
sukralfaatti
kalsiumhydroksidi, natriumvetykarbonaatti ja alumiinihydroksidigeeli
Antasideja löytyy Suomen markkinoilta myös nk. yhdistelmälääkevalmisteissa, joissa antasidi yhdistetään muuhun hoidon kannalta hyödylliseen lääkeaineeseen, kuten esimerkiksi:
algiinihappo
H2-reseptorien salpaaja, kuten esimerkiksi ranitidiini
Käyttö

Antasidien vaikutus kestää tyhjässä vatsassa noin puoli tuntia ja ruokaillessa niiden vaikutus voi kestää jopa kaksi tuntia. Käytännön kannalta antasideja pitää siis ottaa useita päivittäin. Antasidien käyttö suurissa määrin voi aiheuttaa vatsavaivoja, koska alumiinisuolat, joita antasideissa esiintyy ovat ummettavia ja magnesiumsuolat ovat laksatiivisia. Tästä syystä antasideja käytetään myös seoksina, esimerkiksi kalsium- ja magnesiumsuoloja yhdessä.  Yhdistelmät vähentävät laksatiivisia vaikutuksia ja ummetusta.  Antasidit sisältävät alumiinia ja magnesiumia ja niitä voi kertyä elimistöön, jos munuaisten toiminta ei ole normaalia  Antasideja otetaan yleensä tablettimuodossa oraalisesti.
Vesiliukoiset antasidit voivat aiheuttaa systeemisen alkaloosin, eli liiallisen emäksisyyden kehossa, jos imeytyvät ionit häiritsevät ruumiinnesteiden happo-emästasapainoa. Useimmat antasidit ovatkin vesiliukenemattomia, poikkeuksena tähän on natriumbikarbonaatti eli ruokasooda.
Antasidit myös lievittävät liikahappoisuuden aiheuttamaa kipua, ja niitä voidaankin käyttää myös kivunlievittäjinä mahahaavojen hoidossa. Ei ole kuitenkaan kehitetty menetelmää, jolla voitaisiin mitata tai arvioida antasidin kivunlievityskykyä. Antasidit vapauttavat suolahapon neutralointireaktiossa hiilidioksidikaasua, joka voi aiheuttaa epämukavaa tunnetta ja ilmavaivoja.
Historia ja valmistus

Antasidit ovat vanhin toimiva lääkeaine närästykseen. Kalkkia eli kalsiumkarbonaattia on pureskeltu vuosikymmenten ajan helpottamaan närästystä. Antasidit valmistetaan lääketehtaissa. Esimerkiksi GlaxoSmithKlinen omistamaa TUMS-merkkistä antasidia valmistetaan St.Louisissa Missourissa, jossa antasidien tuotanto on jo alkanut vuonna 1930.
Ominaisuudet

Antasidin happoa neutralisoiva vaikutus ilmaistaan suolahapon milliekvivalentteina (mEq). Antasidituotteiden neutralisoiva vaikutus on oltava vähintään 5 mEq suolahappoa (HCl) per annos. Karkeasti arvioituna tämä on riittävä, jotta tyhjän vatsan pH-arvo saadaan nostettua 3.5:een.
Ominaisuudet > Luokittelu

Antasidit voidaan jaotella systeemisiin ja ei-systeemisiin antasideihin.
Systeemiset eli imeytyvät antasidit ovat liukenevia, absorboituvia ja voivat aiheuttaa muutoksia kehon elektrolyyttipitoisuuksiin ja alkaloosin, esim. natriumbikarbonaatti.
Ei-systeemiset (imeytymättömät) antasidit eivät juurikaan imeydy, joten niillä ei ole merkittävää systeemistä eli koko kehoon ulottuvaa vaikutusta. Ei-systeemiset antasidit jaetaan edelleen:
(a) Alumiinia sisältäviin antasideihin, esimerkiksi alumiinifosfaatti, dihydroksialumiiniaminoasetaatti, dihydroksialumiininatriumkarbonaatti.
(b) Kalsiumia sisältäviin antasideihin, esimerkiksi kalsiumkarbonaatti, kalsiumfosfaatti
(c) Magnesiumia sisältäviin antasideihin, esimerkkeinä magnesiumkarbonaatti, magnesiumsitraatti, magnesiumhydroksidi, magnesiumoksidi, magnesiumfosfaatti
(d) Yhdistelmäantasideihin, esimerkiksi alumiinihydroksidigeeli ja magnesiumhydroksidi.
Ominaisuudet > Aktiivisuuden määrittäminen

Antasidin aktiivisuus voidaan määrittää happoa neutralisoivalla in-vitro –kokeella. Kokeessa tunnettu määrä antasidia lisätään suolahappoon, ja suolahapon pH:ta mitataan tietyin aikavälein, jotta kyetään selvittämään, kuinka paljon happoa antasidi neutraloi. Myös in-vivo-kokeita on yritetty, mutta niillä ei ole saavutettu toivottuja tuloksia.
Ominaisuudet > Yhteisvaikutukset

Antasidien toiminta perustuu ruoansulatuksen ja virtsan pH:n muuttamiseen. Antasidit voivat kuitenkin muuttaa mm. muiden lääkkeiden liukenemis- ja imeytymisnopeuksia, ja nopeutta, jolla munuaiset poistavat muita lääkeaineita elimistöstä. Systeemisten antasidien pitkäaikaista käyttöä tulisikin välttää. Antasidit voivat myös huonontaa raudan ja joidenkin vitamiinien saantia.
Ominaisuudet > Eräitä antasidien kemiallisia reaktioita suolahapon kanssa

Magnesiumoksidi:
MgO(s) + 2 HCl(aq) → MgCl2(aq) + H2O(l)
Magnesiumhydroksidi:
Mg(OH)2(aq) + 2 HCl(aq) → MgCl2(aq) + 2 H2O(aq)
Kalsiumkarbonaatti
CaCO3(s) + 2 HCl(aq) → CaCl2(aq) + H2O(l) + CO2(g)
Alumiinihydroksidi:
Al(OH)3(s)  + 3 HCl(aq) → AlCl3(aq) + 3 H2O(l)
Suluissa olevat alaindeksit tarkoittavat olomuotoja:
s = kiinteä (solid)
l = neste (liquid)
g = kaasu (gaseous)
aq = vesiliuos (aqua).
Aiheesta muualla

Duodecim, Terveyskirjasto: Antasidi
Medicina, sivu 632: Antasidit, happoa neutraloivat lääkeaineet (Arkistoitu – Internet Archive) (pdf)
Lääkealan turvallisuus- ja kehittämiskeskus (Fimea): ATC-DDD luokitus[vanhentunut linkki]
Behold a Pale Horse

| ”Behold a Pale Horse” Saviour Machine |
| --- | --- | --- |

Singlen tiedot
 Albumilta: Legend II
 Julkaistu: 3. helmikuuta, 1998
 Tuottaja(t): Eric Clayton ja Saviour Machine
 Tyylilaji: rock-ooppera goottirock
 Kesto: 16.12
 Levy-yhtiö: Massacre Records
Saviour Machinen muut singlet
|   | ”Behold a Pale Horse” 1998 |   |
Behold a Pale Horse on Saviour Machine -yhtyeen vuonna 1998 Massacre Recordsin kautta julkaistu single, joka sisältää New World Order -nimisen "puuttuvan kappaleen" samana vuonna julkaistusta Legend II -albumista. Singlen nimi tulee  Ilmestyskirjan apokalyptisista ratsastajista.
Yhtyeen kokoonpano singlellä

Eric Clayton - laulu
Jeff Clayton - sähkö- ja akustiset kitarat
Charles Cooper - bassokitarat
Jayson Heart - rummut, lyömäsoittimet
Nathan van Hala - piano, syntetisaattorit
Kappaleluettelo

Behold a Pale Horse (Conceptual Mix from Legend Part II) (4:16)
Behold a Pale Horse (The Ego Mix) (3:55)
Behold a Pale Horse (Classical Mix) (3:42)
New World Order (The Missing Piece from Legend Part II) (4:09)
BORTAC

Tunnus
Border Patrol Tactical Unit (suom. Rajavartion taktinen yksikkö) eli BORTAC on Yhdysvaltain rajavartiolaitoksen (osa Yhdysvaltain tulli- ja rajavartiolaitosta) erikoisyksikkö. Sen tehtävä on vastata oman kuvailunsa mukaan "kaikentyyppisiin terrorismiuhkiin Yhdysvaltain suojelemiseksi".
BORTACin päämaja ja harjoitusalue on Texasin El Pasossa, Biggsin lentokentällä, Fort Blisin tukikohdassa. BORTACin koulutusosasto on vastuussa kaikesta Yhdysvaltain tulli- ja rajavartiolaitoksen taktisesta koulutuksesta. Se myös antaa koulutusta muille liittovaltion viranomaisille ja joillekin ulkomaiden viranomaisille.
Historia ja tehtävät

BORTAC perustettiin vuonna 1984 alun perin avustamaan maahanmuuttoviraston pidätystilojen kanssa, mutta kyseinen tehtävä on sittemmin annettu muille viranomaisille. Nykyään BORTAC on nopean toiminnan erikoisjoukko, joka pystyy toimimaan niin paikallisen tason tehtävissä kuin myös ulkomailla. BORTACin jäsenet ovat operoineet 28:ssa maassa ympäri maailman. Tehtävät ovat sisältäneet esimerkiksi kansainvälistä opetusta ja harjoittelua, terrorisminvastaisia operaatioita, korkea-arvoisten henkilöiden suojelua ja muiden yhdysvaltalaisten viranomaisten koulutusta.
Historia ja tehtävät > Operaatioita

1980-luvulla BORTAC auttoi DEA:ta suorittamalla huumeidenvastaisia tehtäviä Etelä-Amerikassa, osana Operaatio Snowcapia. Huhtikuussa 2000 BORTAC teki rynnäkön miamilaiseen kotiin ja palautti kuubalaisen pakolaisen Elian Gonzalesin takaisin Kuubaan perheensä luokse Operaatio Reunionissa.
Syyskuun 11. päivän terrori-iskujen vuonna 2001 jälkeen BORTACin henkilöstöä lähetettiin ympäri Yhdysvaltoja korkean turvallisuusriskin kohteisiin tulevaisuuden iskujen varalta. Vuonna 2002 BORTAC auttoi Yhdysvaltain salaista palvelua Salt Lake Cityn olympialaisten turvallisuudessa. BORTAC on myös auttanut luonnonkatastrofeissa, kuten auttamalla hurrikaani Katrinasta kärsineitä. Joulukuussa 2010 agentti Brian Terry kuoli jahdatessaan Meksikon ja Arizonan rajalla toimineita jengiläisiä.
Vuonna 2020 Valkoinen talo määräsi 100 agenttia (sisältäen myös BORTAC-agentteja) voiman osoituksena joihinkin yhdysvaltalaisiin kaupunkeihin rikollisuuden noustua. Yksikköä käytettiin Oregonin Portlandissa vuonna 2020 mellakoiksi yltyneissä Black Lives Matter -mielenosoituksissa, jolloin sitä syytettiin laittomista pidätyksistä merkitsemättömiin pakettiautoihin Portlandin kaduilla.
Läheinen BORTAC-ryhmä hälytettiin avustamaan paikallisia viranomaisia Uvalden koulusurmatilanteeseen toukokuussa 2022. Ryhmä saapui noin tunnin kuluttua ampumisen alkamisesta, ja tunkeutui Salvador Ramoksen hallussa pitämään luokkahuoneeseen, jolloin joku agentaista ampui hänet. Yksi agentti loukkaantui laukaustenvaihdossa, kun luoti osui häntä päähän.
Aiheesta muualla

Viralliset sivut (PDF)
BORTAC-agentteja avustaa rikollisten etsinnässä vuonna 2015
Käännös suomeksi
Bacaro Doppio

Bacaro Doppio on suomalainen kahvilaketju, jolla on kolme kahvilaa Suomessa. Kahvilat sijaitsevat Oulussa, Porvoossa ja Tampereella. Bacaro Doppio on tyyliltään italialainen, ja sen tarjontaan kuuluvat muun muassa erilaiset kahvit, viinit, gelatot ja antipastot. Bacaro Doppio on osa S-ryhmää.
Bacaro Doppio Tampereella, yleisnäkymä.
Bacaro Doppio Tampereella, näkymä sisältä Kuninkaankadun suuntaan.
Birgit Selin

Birgit Selin, sukunimi aik. Gauffin (29. toukokuuta 1903 Viipuri – 25. joulukuuta 1977 Helsinki) oli suomalainen kääntäjä.
Käännöksiä

E. H. G. Lutz : De gyllene händerna : kirurgen i kamp med döden ; till svenskan av Birgit Selin ; översättningen granskad av G. Wallgren. Söderström, Helsingfors 1954
Waldemar Erfurth : Krigsdagbok : november 1943-september 1944 ; övers. från författarens manuskript av Birgit Selin. Söderström, Helsingfors 1954
Taru Stenvall : Marsken och hans "hov" ; övers. från finskan (Marski ja hänen hovinsa) av Birgit Selin. Söderström, Helsingfors 1955
Jussi Talvi : Vänner och fiender. Söderström, Helsingfors 1955 (alkuteos Ystäviä ja vihollisia)
James Harpole : En kirurgs arv. Söderström, Helsingfors 1956 (alkuteos A surgeon's heritage)
Lempi Jääskeläinen : Familjen Weckrooth. Söderström, Helsingfors 1957 (alkuteos Weckroothin perhe)
Unto Parvilahti : Berias gårdae : minnesbilder och iakttagelser från Sovjetunionen 1945-1954. Söderström, Helsingfors 1958 (alkuteos Berijan tarhat)
Hans Nogly : Anastasia : ett gåtfullt kvinnoöde. Söderström, Helsingfors 1959 (alkuteos Anastasia ; Ein Frauenschicksal wie kein anderes)
Netta Muskett : Brokad. Söderström, Helsingfors 1960 (alkuteos Brocade)
Billy Meier

Billy Meier
"Billy" Eduard Albert Meier (s. 3. helmikuuta 1937) on sveitsiläinen ufokontaktihenkilö, joka on ottanut 1000 valokuvaa ufoista. Meier väittää tavanneensa säännöllisesti muukalaisia Seulasten tähdistöstä. Meierin tapaus on saanut ufotutkijoilta kovaa kritiikkiä, vaikka hänellä on myös tukijoita. Tunnetun ranskalaisen ufotutkija Jacques Valléen mielestä Meierin ufokuvat olivat väärennöksiä. Monet muutkin avoimet ufotutkijat ovat esittäneet jonkin asteista kritiikkiä Meierin havaintoja kohtaan.